Néhány vonat olcsóbb lesz a Balatonnál
Több változás is jön a vonatozóknak a Dunántúlon.
Több dunántúli vasútvonalon is új menetrend és új tarifa lépett életbe hétfőtől – közölte honlapján a MÁV-START. A változások a Balaton déli partja, Keszthely, Nagykanizsa, Székesfehérvár, Veszprém, Szombathely és Zalaegerszeg felé irányuló járatokat érintik:

-   eltörlik a gyorsvonati pótjegyet, amivel átlagosan 10 százalékkal lesz olcsóbb az utazás;
-   négy vonalon az InterCity kocsik a pót- és helyjegy helyett egységesen 300 forintos helyjeggyel vehetők igénybe;
-   a 65 éven felüliek és a 6 év alatti gyermekek díjmentesen utazhatnak az érintett gyorsvonatokon;
-   a Nagykanizsa, illetve Keszthely és Budapest közötti viszonylatot eggyel alacsonyabb díjövezetbe sorolták;
-   a Volánbusz több viszonylaton a vonatközlekedéshez igazította a menetrendjét.

További részletek a MÁV honlapján.
menetrend vasúti menetrend vasút MÁV Dunántúl vonatjegy